stanford-oval/wikipedia huggingface dataset:
Dorothea Dunckel

| Dorothea Dunckel> Maria Dorothea Altén |
| --- | --- |

Henkilötiedot
Syntynyt: 13. maaliskuuta 1799 Tukholma, Ruotsi
Kuollut: 30. marraskuuta 1878 (79 vuotta)
Kansalaisuus:  Ruotsi
Ammatti:  kirjailija, kääntäjä
Kirjailija
Äidinkieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Maria Dorothea Dunckel,o.s. Altén 13. maaliskuuta 1799 Tukholma, Ruotsi – 30. marraskuuta 1878 t. 1879) oli ruotsalainen runoilija, näytelmäkirjailija ja kääntäjä.
Hänen isänsä oli sihteeri Martin Altén ja äiti saksalaissyntyinen Kristina Dorotea Landwertz, johon Martin Altén tutustui ollessaan yksityisopettajana Pommerissa sotilaspalveluksen jälkeen. Molemmat vanhemmat olivat pappissukua. Dorothea Altén kirjoitti ensimmäisen näytelmänsä 1808 ja auttoi äidin kuoltua isäänsä kääntämisessä. Vuonna 1813 hän julkaisi käännöksen komediasta Receptet ja 1817 kirjoitti näytelmän Förlofningen.
Pari Dunckelin näytelmää esitettiin tukholmalaisissa teattereissa. Lisäksi hän kirjoitti isänmaallisia ylistysrunoja kuninkaallisille. Hän ryhtyi opettajaksi, mutta avioitui 1821 saksalaissyntyisen papin David Wilhelm Dunckelin kanssa. David Dunckel sai papin tehtävän ensin saksalais-hollantilaisesta seurakunnasta Tukholmasta ja sitten Göteborgin saksalaisesta seurakunnasta. Muutto Göteborgiin oli kuitenkin hankala Dorothea Dunckelille, ja hänen kirjallinen uransa hiipui. Hän julkaisi siellä 1824 runokokoelman Förstling, jonka kirjallisuuspiirit panivat merkille. Seurasi kaksi kirjemuotoon kirjoitettu kertomusta Marie, en liten gåfva i brev 1830 ja Wilhelms brefvexling vuodelta 1835. Hänen maanläheinen runotyylinsä pääsi oikeuksiinsa vasta 1865 ilmestyneessä kokoelmassa Gammalt och nytt ur min portfölj, jossa oli Fredrika Bremerin kirjoittamat alkusanat. Dunckelin kirjallinen ura oli kuitenkin jo ohi.
Avioliitto päättyi eroon, ja Dunckel palasi Tukholmaan. Eron jälkeiseen tuotantoon kuuluu käännöksiä ja muutama kertomus suosituissa vihkosarjoissa. Romaani Pensions-vännerna ilmestyi 1842. Två systrar i Östergötland ilmestyi kahden vuoden kuluttua, ja sen teemat olivat jo harkitumpia. Hän pyrki kirjailijana sopeutumaan vallitseviin kirjallisiin oloihin. Nimimerkillä D. D. hän yritti turhaan murtaa naiselle asetettuja konventioita siitä mille nainen voi omistautua tai hänen pitää omistautua, kuten eräs hänen romaanihenkilönsä asian ilmaisee. Myöhemmin hän teki käännöksiä Lars Johan Hiertan julkaisemalle Nytt Läsebibliothekille. Hänen käännöksensä Gotthold Ephraim Lessingin Nathan den visestä (suom. Nathan viisas) ilmestyi samoihin aikoihin kuin Esaias Tegnér teki sairaana Schleswigissä oman käännöksensä, joka tosin pysyi käsikirjoituksena vuoteen 1946.
Viimeiset vuosikymmenensä Dunckel asui tyttärensä Emilien luona, joka huolehti hänen elannostaan. Dunckel teki käännökset saksasta, joka lienee ollut hänen äidinkielensä ja myös keskustelukieli avioliiton aikana.
Teokset

Johan Huss, sanningens martyr: historiskt-religiöst skaldestycke i tre sånger (Ecksteinska tryckeriet, 1822)
Förstlingar (1824)
Agathokles, sorgespel i fem handlingar (efter fru Car. Pichlers roman af samma namn) (Samuel Norberg, 1828)
Dramatiska och lyriska försök (1828-1832)
Marie, en liten gåfva i bref till mina unga landsmaninnor (1830)
Wilhelms brefvexling med sina vänner (1835)
Pensions-vännerna, berättelse (1842)
Två systrar i Östergötland (1844)
Gammalt och nytt ur min portfölj (1865)
Teokset > Käännöksiä

Receptet: komedi i två akter (vapaasti kääntänyt Maria D. Altén) (A. Gadelius, 1813)
Jean Nicolas Bouilly: Råd till min dotter, i exempel utur den verkliga verlden (tryckt hos A. Gadelius, 1815-1816)
Friedrich Strauss: Minnen utur en ung religions-lärares lefnad (tryckt hos Fr. B. Nestius, 1821)
Friedrich von Schiller: Valda skaldestycken (W. Fabian Holmgrens förlag, 1822)
Theodor Körner: Zriny: sorgespel i fem akter (Norstedt, 1830)
Christoph von Schmid: Josaphat: konungason af Indien: en historia ur den kristna fortiden (Hjerta, 1863)
Aiheesta muualla

Maria Dorothea Dunckel Svenskt biografiskt handlexikon 2. p. 1906
Dorothea Dunckel. Dramawebben
Maria Dorothea Dunckel. Svenskt biografiskt lexikon
Villa Luther

| Villa Luther> Helsingtorp |
| --- | --- |
Sijainti:  Lohja, Uusimaa
Rakennustyyppi:  Huvila
Valmistumisvuosi:  1880-luku
Rakennuttaja:  Gustaf Adolf Helsingius
Käyttäjä:  Lohjan Työterveys ry
Tyylisuunta:  Uusrenessanssi
Runkorakenne:  Hirsi
Julkisivumateriaali:  Laudoitus
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Villa Luther on 1880-luvulla rakennettu huvila Lohjalla, Uudellamaalla. Huvilan rakennutti Lohjan silloisen kirkkoherran poika, hovineuvos Gustaf Adolf Helsingius. Alkuperäiseltä nimeltään huvila on Helsingtorp. Huvilaa on kuitenkin myös kutsuttu nimellä Villa Linnainen. Tyylisuunnaltaan huvila on uusrenessanssityylinen säätyläishuvila.
Nykyisin rakennuksessa toimii Lohjan Työterveys ry.
Historia ja arkkitehtuuri

Villa Lutherin eli Helsingtorpin rakennutti 1880-luvulla hovineuvos Gustaf Adolf Helsingius. Tontti, jonka nimi on Solbacka, oli erotettu Kiviniemen tilasta. Helsinkiläinen, saksalaissyntyinen kauppiaan leski Marie Pauline Henriette Luther muutti Lohjalle lapsiensa ja palveluskuntansa kanssa vuonna 1892 ja osti Villa Lutherin itselleen. Luther teki rakennukseen peruskorjauksen samana vuonna ja laajensi huvilan nykyiseen muotoonsa. Lutherit muuttivat takaisin Helsinkiin vuonna 1903. Vuodelta 1905 on säilynyt ilmoituksia, joissa kerrotaan leskirouva Lutherin vuokraavan huoneita huvilasta matkailijoille.
Kamarijunkkari Hjalmar Linder, joka omisti Lohjan selluloosatehtaan osti Villa Lutherin 17. huhtikuuta 1907. Linder käytti huvilaa työläisten kulttuuritalona ja huvilaan sisustettiin muun muassa lukusali. Linder muutti ulkomaille 1918 ja tehdas siirtyi osakeyhtiölle, joka muutti Villa Lutherin asunnoiksi.
Villa Luther oli kolmen perheen asuinkäytössä vuonna 1979. Tuona vuonna rakennus peruskorjattiin ja maalattiin. Peruskorjauksen yhteydessä remontoitiin putkistot, ikkunat uusittiin ja palautettiin alkuperäiseen asuunsa ja yläkertaan tehtiin majoitustilat vieraille. Alakerran sisätilat remontoitiin vuonna 1981 Lohjan Työterveys ry:n käyttöä varten. Seitsemän vuoden päästä myös yläkerran tilat muutettiin Lohjan Työterveys ry:n käyttöön soveltuviksi.
Osa Villa Lutherin hirsirungosta on remonttien yhteydessä vaihdettu. Nykyinen ruskea ulkomaalaus kerman värisine yksityiskohtineen on ollut lähes samanlainen koko sotien jälkeisen ajan. Myös Villa Lutherin kuistit ja parvekkeet on paikoin uusittu. Viimeinen vakituinen asukas huvilasta muutti pois vuonna 2000 jättäen rakennuksen ainoastaan työterveysaseman käyttöön.
Villa Luther sijaitsee pienellä kukkulalla, jolle oli vuonna 1892 istutettu laaja puutarha. Puutarhasta ei ole enää nykyisin jäljellä paljoakaan sillä tontin ympärille on kasvanut paljon kerrostalo- ja omakotitaloasutusta.
Yangi

Yangi oli varhainen hallitsija Assyrian alkuvaiheessa. Hänet on listattu kolmanneksi joukossa ”seitsemäntoista kuningasta, jotka asuivat teltoissa” Mesopotamian Chroniclessa. Yangia edelsi Adamu, ja häntä seurasi Suhlamu. Tällä hetkellä ei ole muuta tietoa Yangin hallintokaudesta.
Käännös suomeksi
Vindelfjällen

Näkymää Vindelfjälleniltä.
Vindelfjällen on tunturialue Ruotsissa Sorselen ja Storumanin kuntien alueella. Alueella sijaitsee Vindelfjällenin luonnonsuojelualue. Se on yksi Euroopan suurimmista suojelluista alueista, josta osa kuuluu Natura 2000:een ja osa on suojeltu muuta kautta.
Aiheesta muualla

Wikimedia Commonsissa on kuvia tai muita tiedostoja aiheesta .
Luonnonsuojelualueen kotisivut (ruotsiksi)
Svenska turistföreningen: Vindelfjällen (ruotsiksi)
Luonnonsuojelualueesta kertova julkaisu (ruotsiksi)
Vjatšeslav Malakejev

| Henkilötiedot |
| --- | --- | --- | --- |
Koko nimi: Vjatšeslav Aleksejevitš Malakejev
Syntymäaika: 26. heinäkuuta 1973 (ikä 51)
Syntymäpaikka: Volgograd, Venäjän SFNT, Neuvostoliitto
Pelipaikka: oikea laitahyökkääjä
Pituus: 173 cm
Junioriseurat
: Rotor Volgograd
Seurat
| Vuodet | Seura | O | (M) |
| 1991–1992 | Zvezda Gorodištše | 83 | (14) |
| 1993–1995 | Torpedo Volžski | 56 | (5) |
| 1995–1998 | KPT-85 | 89 | (44) |
| 1999–2000 | MyPa | 45 | (2) |
| 2000 | → AC Vantaa (laina) | 2 | (0) |
| 2001–2009 | Viikingit | 197 | (60) |
| Yhteensä | Yhteensä | 472 | (125) |
Valmennusura
2012–2014: Viikingit (apuv.)
 Seurajoukkueuran tilastot kattavat vain kansalliset sarjat.
Vjatšeslav Aleksejevitš Malakejev (ven. Вячеслав Алексеевич Малакеев, s. 26. heinäkuuta 1973 Volgograd, Venäjän SFNT, Neuvostoliitto) on suomalais-venäläinen jalkapallovalmentaja ja entinen jalkapalloilija. Hän oli pelipaikaltaan oikea laitahyökkääjä.
Malakejevin kasvattajaseura on Rotor Volgograd. Venäjällä pelatessaan hänen seuransa olivat Zvezda Gorodištše sekä Torpedo Volžski, joista jälkimmäisen riveissä Malakejev pelasi parhaimmillaan maan toisella sarjatasolla. Hän siirtyi Suomeen pelaamaan vuonna 1995, liittyen Kakkosessa pelanneeseen Kemin Pallotoverien joukkueeseen. KPT-85:ssä Malakejev pelasi neljän kauden verran ja seura nousi sinä aikana Ykköseen. Kaudeksi 1999 Malakejev siirtyi Myllykosken Palloon -47. Hän ei kuitenkaan koskaan vakiinnuttanut paikkaa MyPan avauskokoonpanossa, tullen 45 ottelustaan 25 kertaa vaihdosta kentälle. Malakejev vietti myös jälkimmäisellä MyPa-kaudellaan aikaa lainalla AC Vantaassa.
Vuonna 2001 Malakejev liittyi Kakkosessa pelanneen FC Viikinkien riveihin. Heti ensimmäisellä kaudellaan hän johdatti Viikingit sarjanousuun, pelaten kauden jokaisessa ottelussa ja tehden 20 maalia. Malakejev oli myös mukana nostamassa Viikinkejä ensimmäistä kertaa seuran historiassa Veikkausliigaan kaudella 2006. Hän lopetti aktiiviuransa vuonna 2009 pelattuaan yli 300 ottelua Suomen kolmella korkeimmalla sarjatasolla. Veikkausliigassa Malakejev pelasi yhteensä 67 ottelua, joissa hän teki 5 maalia.
Malakejev on saavuttanut urallaan MyPan paidassa kaksi Veikkausliiga-pronssia vuosina 1999 ja 2000 sekä futsalin SM-hopeaa Futsal Team Kemi-Tornion riveissä vuonna 2000. Hän on myös ollut usein joukkueensa paras maalintekijä: KPT-85:n kanssa 18 maalillaan vuonna 1996 sekä Viikingeissä yhtäjaksoisesti neljän kauden ajan 2001–2004. Malakejev toimi kausina 2012–2014 entisen seuransa Viikinkien apuvalmentajana.
Volker Fischer

| Mitalit> Maa:   Länsi-Saksa.Miesten miekkailu. Olympialaiset  | Mitalit> Maa:   Länsi-Saksa.Miesten miekkailu. Olympialaiset  | Mitalit> Maa:   Länsi-Saksa.Miesten miekkailu. Olympialaiset  | Maa:   Länsi-Saksa> Miesten miekkailu. |
| --- | --- | --- | --- |
|  Kultaa | Los Angeles 1984 | kalpa, joukkuekilpailu |  |
|  Hopeaa | Montreal 1976 | kalpa, joukkuekilpailu |  |
|  Hopeaa | Soul 1988 | kalpa, joukkuekilpailu |  |
Volker Fischer (s. 15. elokuuta 1950 Iserlohn) on saksalainen entinen miekkailija ja olympiavoittaja. Hän voitti vuoden 1984 kesäolympialaisissa Los Angelesissa kultaa kalvan joukkuekilpailussa. Samoissa kisoissa hän sijoittui kalvan yksilökilpailussa kahdeksanneksi. Lisäksi Fischer sai kalvan joukkuekilpailussa hopeaa sekä kesäolympialaisissa 1976 Montrealissa että 1988 Soulissa.
Wario Land

Wario Land on pelisarja, jonka päähenkilö on Wario. Pelisarjan pelit ovat sivuttain vieriviä tasohyppelypelejä. Pelisarjan ensimmäinen osa oli Wario Land: Super Mario Land 3.
Pelit

Wario Land: Super Mario Land 3 (Game Boy, 1994)
Virtual Boy Wario Land (Virtual Boy, 1995)
Wario Land II (Game Boy, Game Boy Color, 1998)
Wario Land 3 (Game Boy Color, 2000)
Wario Land 4 (Game Boy Advance, 2001)
Wario Land: The Shake Dimension (Wii, 2008)
WarioWare: Twisted!

| WarioWare: Twisted! |
| --- | --- |

Kehittäjä:  Intelligent Systems Nintendo SPD
Julkaisija:  Nintendo
Ohjaaja:  Goro Abe
Tuottaja:  Yoshio Sakamoto Ryoichi Kitanishi
Taiteilija:  Ko Takeuchi
Pelisarja:  WarioWare
Julkaistu:  JP 14. lokakuuta 2004 AU 19. toukokuuta 2005 NA 23. toukokuuta 2005
Lajityyppi:  toimintapeli, pulmapeli
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille  USK 0 
Alusta:  Game Boy Advance
Jakelumuoto:  GBA-pelikasetti
Lisää peliartikkeleitaVideopelien teemasivulla
Infobox OK     : 
WarioWare: Twisted!, tunnetaan Japanissa nimellä Mawaru Made in Wario on Nintendon julkaisema toiminta/pulmapeli Game Boy Advancelle. Peli on kolmas osa WarioWare-pelisarjaa. Peli julkaistiin alun perin Japanissa 14. lokakuuta 2004 ja myöhemmin myös Australiassa ja Pohjois-Amerikassa.
Pelillä on keskiarvona GameRankingsissa 87.79 % ja Metacriticissä 88/100. IGN antoi pelille arvosanaksi 9.5/10 ja GameSpot 8.8/10.
Aiheesta muualla

Peli Super Mario Wikissä (englanniksi)
Dâmbovița (piirikunta)

| Dâmbovițan piirikunta Județul Dâmbovița |
| --- | --- |

 Vaakuna
 Sijainti
Valtio:  Romania
Kehitysalue:  Sud
Historiallinen alue:  Valakia (Muntenia)
Hallinto:  
 – hallinnollinen keskus:  Târgoviște
Pinta-ala:  4 054 km²
Väkiluku (2014):  512 668
 – väestötiheys:  126,5 as./km²
Lyhenteet:  
 – rekisterikilven tunnus:  DB
 
Consiliul Județean Dâmbovița
Dâmbovița on piirikunta Romanian Munteniassa. Piirikunnan pääkaupunki on Târgoviște. Sen pinta-ala on 4 054 km² ja siellä on noin 512 668 asukasta (vuonna 2014).
Maantiede

Piirikunnan pinta-ala on yhteensä 4 054 km². Alueella on kolmea eri maastonmuotoa: vuoristoa, ylänköä ja alankoa.
Dâmbovițan piirikunta rajautuu idässä Ilfovin ja Prahovan piirikuntiin, lännessä Argeșin piirikuntaan, pohjoisessa Brașovin piirikuntaan sekä etelässä Teleormanin ja Giurgiun piirikuntiin.
Kaupungit ja kunnat > Kaupungit

Târgoviște
Moreni
Găești
Pucioasa
Titu
Fieni
Kaupungit ja kunnat > Kunnat

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Aninoasa  Băleni  Bărbulețu  Bezdead  Bilciurești  Braniștea  Brănești  Brezoaele  Buciumeni  Bucșani  Butimanu  Cândești |  Ciocănești  Cobia  Cojasca  Comișani  Conțești  Corbii Mari  Cornățelu  Cornești  Costeștii din Vale  Crângurile  Crevedia  Dărmănești |  Dobra  Doicești  Dragodana  Dragomirești  Finta  Glodeni  Gura Foii  Gura Ocniței  Gura Șuții  Hulubești  I. L. Caragiale  Iedera |  Lucieni  Ludești  Lungulețu  Malu cu Flori  Mănești  Mătăsaru  Mogoșani  Moroeni  Morteni  Moțăieni  Niculești  Nucet |  Ocnița  Odobești  Petrești  Pietroșița  Poiana  Potlogi  Produlești  Pucheni  Răcari  Răzvad  Runcu  Sălcioara |  Slobozia Moară  Șelaru, Dâmbovița  Șotânga  Tărtășești  Tătărani  Uliești  Ulmi  Văcărești  Valea Lungă  Valea Mare  Văleni-Dâmbovița  Vârfuri |  Vișina  Vișinești  Voinești  Vulcana-Băi |
Väestö

Vuoden 2011 väestönlaskennan mukaan piirikunnassa oli 501 996 asukasta ja sen väestötiheys oli 134 asukasta neliökilometrillä. Se on tiheimmin asuttu piirikunta Romaniassa.
Piirikunnan asukkaista  romanialaisia on 96 %, romaneja 3 %.
| Vuosi | Piirikunnan väestönkasvu |
| --- | --- |
1948: 409 272
1956:  438 985
1966:  453 241
1977:  527 620
1992:  562 041
2002:  541 763
2011:  501 996
Aiheesta muualla

Kuvia tai muita tiedostoja aiheesta Dâmbovițan piirikunta Wikimedia Commonsissa
Piirikunnan viralliset internetsivut (romaniaksi) (englanniksi)
Romanian piirikunnat
Alba
Arad
Argeș
Bacău
Bihor
Bistrița-Năsăud
Botoșani
Brașov
Brăila
Buzău
Caraș-Severin
Călărași
Cluj
Constanța
Covasna
Dâmbovița
Dolj
Galați
Giurgiu
Gorj
Harghita
Hunedoara
Ialomița
Iași
Ilfov
Maramureș
Mehedinți
Mureș
Neamț
Olt
Prahova
Satu Mare
Sălaj
Sibiu
Suceava
Teleorman
Timiș
Tulcea
Vaslui
Vâlcea
Vrancea
Vjatšeslav Kozlov

| Vjatšeslav Kozlov |
| --- | --- |

Henkilötiedot
Syntynyt: 3. toukokuuta 1972 (ikä 52) Voskresensk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Lempinimi:  Slava
Pelipaikka:  vasen laitahyökkääjä
Maila:  vasen
Pituus:  178 cm
Paino:  86 kg
Pelaajaura
Pääsarjaura:  1992–2015
Aik. seurat:  Himik Moskovan alue (NL/RSL)   TsSKA Moskova (IVY/KV/KHL)   Detroit Red Wings (NHL) Buffalo Sabres (NHL)   Atlanta Thrashers (NHL)   Ak Bars Kazan (RSL)   Salavat Julajev Ufa (KHL)   OHK Dinamo Moskova (KHL)   Spartak Moskova (KHL)   Atlant (KHL)
NHL-varaus:  45. varaus, 1990 Detroit Red Wings
Vjatšeslav Anatoljevitš Kozlov (ven. Вячеслав Анатольевич Козлов, s. 3. toukokuuta 1972 Voskresensk, Venäjän SFNT, Neuvostoliitto) on venäläinen entinen jääkiekkoilija. Hän pelasi urallaan yli 1 000 ottelua NHL-liigassa.
Detroit Red Wings valitsi Kozlovin numerolla 45 NHL:n varaustilaisuudessa vuonna 1990. Hänestä tuli Detroitin vakiopelaaja, ja osa Detroitin venäläisviisikkoa Sergei Fjodorovin, Igor Larionovin, Vladimir Konstantinovin ja Vjatšeslav Fetisovin kanssa. Hän voitti Stanley Cupin 1997 ja 1998.
Kozlov pelasi Detroitissa kesään 2001 asti, kun hänet myytiin Buffalo Sabresiin. Lyhyen loukkaantumistäyteisen kauden jälkeen hänet myytiin Atlantaan. Atlantassa hän pelasi kauteen 2009–2010 saakka, lukuun ottamatta NHL:n työsulkukautta 2004–2005, jolloin hän pelasi Venäjän superliigassa.
Kaudeksi 2010–2011 Kozlov siirtyi KHL-liigaan TsSKA Moskovan joukkueeseen. Kesken kauden hän vaihtoi toiseen KHL-seuraan Salavat Julajev Ufaan. Seuraavaksi kaudeksi Kozlov siirtyi niin ikään KHL:ssä pelaavaan OHK Dinamo Moskovaan.
Vindesiini

| --- | --- |

Vindesiini
Systemaattinen (IUPAC) nimi
Metyyli-(5S,7S,9S)-9-[(2β,3β,4β,5α,12β,19α)-3-(aminokarbonyyli)-3,4-dihydroksi-16-metoksi-1-metyyli-6,7-didehydroaspidospermidin-15-yyli]-5-etyyli-5-hydroksi- 1,4,5,6,7,8,9,10-oktahydro-2H-3,7-metanoatsasykloundekino[5,4-b]indoli-9-karboksylaatti
Tunnisteet
CAS-numero: 59917-39-4
ATC-koodi: L01CA03
PubChem CID: 40839
DrugBank: DB00309
Kemialliset tiedot
Kaava: C43H55N5O7 
Moolimassa: 753,926 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 231 °C
Farmakokineettiset tiedot
Hyötyosuus:  ?
Proteiinisitoutuminen: 65–75 %
Metabolia: Hepaattinen
Puoliintumisaika: 24 tuntia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Intravenoosi
Vindesiini on solunsalpaaja, vinka-alkaloideihin kuuluva mitoosi-inhibiittori. Sen kauppanimi on Eldisine, ja sitä käytetään leukemian, lymfooman, melanooman, rintasyövän ja keuhkosyövän hoidossa. Nuorille ja aikuisille vindesiini annetaan noin 5–10 minuuttia kestävänä infuusiona eli tiputuksena, ja lapsipotilaat saavat sen hitaalla injektiolla. Lääkkeen tyypillisiä sivuvaikutuksia ovat infektioriski, mustelmat/verenvuoto, anemia, hiusten menetys, vatsakipu, ummetus, perifeerinen neuropatia ja väsymys.
Aiheesta muualla

PubChem: Vindesine (englanniksi)
Kyoto Encyclopedia of Genes and Genomes (KEGG): Vindesine (englanniksi)
ChemBlink: Vindesine (englanniksi)
High-dose methotrexate and HELP [Holoxan (ifosfami... [Ann Oncol. 1999 - PubMed - NCBI] (englanniksi)
Ville Heponiemi

| Ville Heponiemi> Henkilötiedot |
| --- | --- |
Syntynyt: 12. syyskuuta 1995 (ikä 29) Tampere, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  vasen
Pituus:  180 cm
Paino:  77 kg
Pelinumero:  10
Pelaajaura
Pääsarjaura:  2015–
Aik. seurat:  Ilves
Ville Johannes Heponiemi (s. 12. syyskuuta 1995 Tampere) on suomalainen jääkiekkoilija.
Ura

Heponiemi on Tampereen Ilveksen oma kasvatti. Hän toimi seuran C-nuorten kapteenina kaudella 2010–2011. Kaudella 2011–2012 Heponiemi toimi Ilveksen B2-nuorten kapteenina ja oli SM-karsinnoissa joukkueen paras pistemies, maalintekijä (Miko Sirenin kanssa) ja syöttäjä tehoilla 5+10=15. Hän voitti kauden päätteeksi B2-nuorten SM-hopeaa.
Kaudella 2014–2015 Heponiemi debytoi Ilveksen SM-liigajoukkueessa, jossa hän pelasi ensimmäisen ottelunsa 14. tammikuuta 2015 paikallisvastustaja Tapparaa vastaan. Heponiemi sai ottelussa jääaikaa 9.01 minuuttia.
Muuta

Heponiemi valmistui ylioppilaaksi Sammon keskuslukiosta keväällä 2014.
Dark Souls III

| Dark Souls III |
| --- | --- |
 Pelin kansikuva
Kehittäjä:  From Software
Julkaisija:  Namco Bandai Games JP From Software
Jakelija:  Namco Bandai Games
Ohjaaja:  Hidetaka Miyazaki
Suunnittelija:  Shigeto Hirai Yuya Kimijima Hiroshi Yoshida Junya Ishizaki
Säveltäjä:  Yuka Kitamura Motoi Sakuraba
Pelisarja:  Souls
Pelimoottori:  Havok
Julkaistu:  NA 12. huhtikuuta 2016JP 24. maaliskuuta 2016EU 12. huhtikuuta 2016
Lajityyppi:  toimintaroolipeli
Pelimuoto:  yksinpeli, moninpeli
Ikäluokitus:  PEGI: 16
Alusta:  PlayStation 4, Windows, Xbox One
Jakelumuoto:  Blu-ray, digitaalinen lataus
Lisää peliartikkeleitaVideopelien teemasivulla
Infobox OK   : 
Dark Souls III on From Softwaren kehittämä ja Bandai Namcon julkaisema toimintaroolipeli, joka julkaistiin 12. huhtikuuta 2016 PlayStation 4, Windows ja Xbox One -alustoille.
Peli on epäsuoranainen jatko-osa Dark Souls -sarjan edellisille peleille.
Pelille on julkaistu kaksi lisäosaa: Ensimmäinen lisäosa Ashes of Ariandel julkaistiin 25. lokakuuta 2016 ja toinen lisäosa Ringed city julkaistiin 23. maaliskuuta 2017. Pelistä on julkaistu Fire Fades Edition -versio, joka sisältää itse pelin sekä molemmat lisäosat.
Tarina

Pelin juoni on suunniteltu niin, ettei se vaadi vaadi aikaisempaa Dark Souls -pelien tuntemusta; tästä huolimatta pelissä on paljon viittauksia Dark Souls ja Dark Souls II peleihin, jotka aukeavat vain sarjan muita osia aikaisemmin pelanneille.
Sarjan alussa kuningas Gwyn uhrasi itsensä "ensimmäiselle liekille" pitääkseen valtansa, mutta samalla hän tuli luoneeksi "epäkuolleiden kirouksen", jonka seurauksena ihmiset ovat tuomittuja heräämään henkiin aina kun he kuolevat. Sitä mitä useammin ihminen kuolee, sitä enemmän ihminen menettää järkeään. Jos ihminen kuolee liian monta kertaa hänestä tulee hollowiksi kutsuttu hirviö, joka on menettänyt ihmisyytensä kokonaan.
Toisin kun aikaisemmissa Dark Souls -sarjan peleissä, joissa pelaaja oli epäkuollut, Dark Souls III:ssa pelaaja pelaa niin kutsutulla "unkindled ashillä", joka on joskus muinoin hallinnut ensimmäistä liekkiä, mutta epäonnistunut siinä. Tämän seurauksena pelaajan keho ei ole mätääntynyt, joka selittää sen miksi Dark Souls III pelissä pystyy liikkumaan ketterämmin, kun aikaisemmissa Dark Soulseissa.
Pelin maailmassa useat niinkutsutut Lordit, joiden on tarkoitus uhrata itsensä ensimmäiselle liekille, ovat paenneet ja hylänneet tehtävänsä. Pelaajan päämääränä on löytää ja kukistaa nämä lordit, jonka jälkeen pelaaja voi hallita ensimmäistä liekkiä, ja siten päättää maailman kohtalon.
Pelaaminen

Dark Souls III pelin pelimaailma sijoittuu kolmeen kaupunkiin: Lothriciin, Irithyliin, Ringed Cityyn, sekä niiden ympärillä oleviin alueisiin. Se on muiden sarjan osien tapaan kolmannesta persoonasta kuvattu haastava toimintaroolipeli. Pelaajan tehtävänä on tutkia laajaa ympäristöä, joka on täynnä sivuhahmoja, hirviöitä, sekä vaarallisia ansoja. Valtakunnan tutkiminen on suuressa osassa, mutta halutessaan pelaaja voi myös pikamatkustaa samalla tavalla kuin Dark Souls II -pelissä.
Ennen pelin alkua pelaaja luo itselleen hahmon. Hahmoluokan valinta määrittää pelin alun etenemisen, mutta tämä päätös ei ole lopullinen, vaan hahmoa saa muokata vapaasti.
Pelissä pelattava hahmo on hieman voimakkaampi, nopeampi ja ketterämpi kuin muissa Dark Souls -peleissä, joissa pelaaja oli epäkuollut.
Pelissä valuuttana toimivat sielut, joita saa pelimaailman hahmojen tappamisesta. Sieluja voi käyttää rahana, ja niiden avulla pelaaja voi myös voimistaa hahmoaan. Mikäli pelaaja kuolee, hän tiputtaa keräämänsä sielut sinne minne hän kuoli. Pelaajalla on yksi mahdollisuus hakea tiputtamansa sielut takaisin, mutta jos hän kuolee toisenkin kerran matkan aikana, hän tulee menettämään kyseiset sielut lopullisesti.